**Deuteronomium 6:1-3**

**Moses se lewensbelangrike inleiding by sy wet-prediking.**

**Januarie 2022**

*Ps-vooraf*  Ps 46: 1, 2

**Ontmoetingsdiens.**

***Votum.***

**“Ons slaan ons oë op na die berge: waar sal ons hulp vandaan kom?**

**Ons hulp is van die HERE wat hemel en aarde gemaak het.”**

**Amen**

***Seëngroet***

**Gemeente van ons Here Jesus:**

**“Genade vir julle en vrede van God die Vader**

**en onse Here Jesus Christus,**

**Amen.”**

***Lofprysing*** – Ps 46: 3, 4, 6

***Geloofsbelydenis***

**Verootmoediging en Versoeningsdiens.**

Kom ons Luister na die Woord van die HERE in Eks 20

***Psalm na die wet*** – Ps 112: 1, 2, 4

***Gebed om skuldbelydenis en verligting.***

***Psalm na gebed*** – Ps 34: 6

**Woorddiens.**

***Skriflesing:*** Deut 1:1-5; 6:1-3

***Skrif-verklaring***

**Inleiding**

**A.** Geliefdes dink jou-it in.

*Verduidelik[[1]](#footnote-1)*

Ons is saam-et Israel

net oos van-ie Jordaan sê ***Deut 1:1****.*

Net oorkant aan-ie weste kant lê Kanaän.

Die beloofde land.

Dis-ie 40ste jaar

na die verlossing ui-die slawerny in Egipte sê ***Deut 1:3***.

En dit sê baie.

Want vir 40 jaar het ons nou geswerf in-ie woestyn.

Maar nou na 40 jaar

is-ie laaste ongelowige rebel

wat 40 jaar terug nie op-ie HERE wou vertrou nie

en toe nie Kanaän wou inneem-ie

maar wou terug gaan Egipte toe

en-ie HERE daarvan beskuldig het

dat Hy ons dood soek

en nie ons goeie lewe nie

toe dood.

*Opmerking*

Dit was-ie HERE se vonnis oor hulle.

*“deur ongeloof kon hulle nie ingaan nie”*

sê Heb 3:19.

Vir 40 jaar sou hulle swerf en sterf.

En nou-t-it gebeur.

Ons is in die 40ste jaar. Net oos van-ie Jordaan.

Aan-ie weste kant lê die beloofde land. Kanaän.

*Skrif-met-Skrif*

Die *“land wat oorloop van melk en heuning”[[2]](#footnote-2)*

Die *“goeie en wye land ...”[[3]](#footnote-3)*

*“die land wat die HERE aan ons vaders, Abraham, Isak en Jakob,*

*met ‘n eed beloof het ...”[[4]](#footnote-4)*

**B.** En dan?

Wel dan preek Moses sy ***Deut***-preek.[[5]](#footnote-5)

Sê ***Deut 1:5***.

*Verduidelik[[6]](#footnote-6)*

En hierdie preek is net so belangrik.

Sonder hierdie preek

kan Israel nie die beloofde land ingaan-ie.

Sonder hierdie preek

weet Israel nie om daar te leef nie.

*Toepassing*

En net so belangrik is hierdie ***Deut***-preek ook vir ons.

Sonder hierdie preek

kan ons nie hierdie nuwe jaar ingaan nie

Want sonder hierdie preek

weet ons nie hoe om by die HERE te leef nie.

Daarom dat ons hier aan-ie begin van-ie jaar

vir so 3 of 4 Sondae

by ‘n klein stukkie van hierdie preek gaan stil staan.

By ***Deut 6.***

**C.** Maar kom ons staan net eers stil

by hoe Moses se Deuteronomium-preek werk

en hoe ***Deut 6*** daarby inpas.

*Verduidelik[[7]](#footnote-7)*

**I** Wel-it werk met drie blokke of drie gedeeltes.

Die eerste blok is ***Deut 1-4***.

Hier vertel Moses-ie geskiedenis

van Israel se trek van Sinai af

waar-ie HERE die 10-gebooie gegee het

tot waar hulle uiteindelik by die Jordaan aankom.[[8]](#footnote-8)

Dis ***Deut 1-3.***

En dan in ***Deut 4*** sluit Moses-ie eerste blok af

met ‘n oproep om-ie HERE gehoorsaam te volg.[[9]](#footnote-9)

**II** In ***Deut 5*** begin-ie tweede blok met Moses

wat weer-ie 10-gebooie gee.

En dan van ***Deut 6:4*** af

waar ons volgende week gaan aangaan

tot by ***Deut 26:19*** verklaar Moses-ie 10-gebooie.

Hy maak toepassings.

Hy wys hoe die 10-gebooie Israel se totale lewe

radikaal prakties bepaal.

**III** In ***Deut 29*** begin-ie laaste blok

van Moses se Deut-preek.

*Toepassing[[10]](#footnote-10)*

So ***Deut 6:1-3***

waarby ons nou gaan stil staan

pas in by die tweede blok van Moses se ***Deut***-preek.

En dan-s-it Moses se inleiding voor hy begin

om-ie 10-gebooie in ***Deut 6:4-26:19*** te verklaar.

En al is ***Deut 6:1-3*** net ‘n inleiding

is-it net so baie belangrik.

**D.** En dis ons Tema:

|  |
| --- |
| **Moses se lewensbelangrike inleiding**  **by sy wet-prediking.** |

En dan praat hy hier met ons oor:

**I** Wie die wet gee

**II** wat die doel van die wet is

**III** wat die doel van die prediking van die wet is

**IV** wat die gevolg van ‘n lewe met maar ook sonder die wet is.

*Toepassing*

Nou Israel en ons

wat in verhouding met die HERE wil leef

en in Kanaän wil leef

ook-ie Kanaän van-ie nuwe aarde

he-dit net baie nodig

om hierdie goed te weet.

So kom ons gaan hierop in.

**1.** Heel eerste praat Moses oor-**ie Gewer van-ie wet**.

**A.** Kyk ***vers 1***:

*“Dit is dan die gebod, die insettinge en die verordeninge ...”*

*Verduidelik[[11]](#footnote-11)*

Nou as Moses praat van *“die gebod ...”* dan is-i-die Wet.

Uiteindelik is-it sy hele ***Deut***-preek.

En-it bestaan uit *“insettinge en die verordeninge ...”*

*Opmerking*

*“insettinge”* is duidelike voorskrifte vir ons lewe.

*“verordeninge”* is regulasies wat ons reguleer en bepaal.

Maar waarvandaan kom-it?

Kyk weer ***vers 1***:

*“Dit is dan die gebod ...*

*wat* ***die HERE*** *julle God* ***beveel het*** *...”*

*Verduidelik[[12]](#footnote-12)*

So daar-s-it.

Dit kom van-ie HERE af.

Moses preek-it. Maar-it kom van-ie HERE af.

Die HERE he-dit beveel.

**B.** En so is-it me-die hele Woord.[[13]](#footnote-13)

*Bewys*

In 2Tim 3:16 sê Paulus:

*“Die hele Skrif is deur God ingegee ...”*

In 2Pet 1:21 sê Petrus:

*“geen profesie is ooit deur die wil van ‘n mens voortgebring nie,*

*maar, deur die Heilige Gees gedrywe,*

*het die heilige mense van God gespreek.”*

En dan?

*Verduidelik[[14]](#footnote-14)*

Wel dan-t Moses se ***Deut***-preek

maar ook-ie hele Woord mos net absolute gesag.

Niks kan hoër gesag hê nie.

Ek meen dis-ie ***HERE*** se Woord!

Sy *“waarheid is bo alles.”[[15]](#footnote-15)*

*Toepassing[[16]](#footnote-16)*

**I** En dis hierdie Woord

wat hierdie jaar elke Sondag

hier gelees en verklaar en toegepas gaan word.

Dis hierdie Woord

wat jy hierdie jaar by jou Huisgodsdiens-tafel gaan lees.

Dis hierdie Woord

wat jy daar op jou eie in jou stilte-tyd gaan lees.

En dan gaan-i-die HERE self wees

wat deur-aai Woord gaan praat

met radikaal almagtige gesag.

**II** So wat maak ons daarmee?

*Voorbeelde*

**i** Wel beslis moe-dit my radikaal laat breek met:

Ek voel. Ek volg my hart.

Ek doen soos ek voel. Ek praat soos ek voel.

Wan-dan word my ‘voel’ die God

en-ie gesag van my lewe.

In plaas van-ie HERE met sy Woord.

**ii** Beslis moe-dit my radikaal laat breek met:

Ek bly in die spore van die ou-tyd.

Wan-dan word my tradisie en my geskiedenis

die God en-ie gesag van my lewe

in plaas van-ie HERE met sy Woord.

**iii** Beslis moet ek ook breek met:

Almal om my doen-it. Daarom ek ook.

Wan-dan word groepsdruk die God

en-ie gesag van my lewe

in plaas van-ie HERE met sy Woord.

**iv** Beslis gaan ek breek met:

Ag hierdie wa-die Bybel hier sê

is seker nie so belangrik nie.

Baie kerk-mense doen-it ook nie.

Wan-dan word ander kerk-mense die God

en-ie gesag van my lewe

in plaas van-ie HERE met sy Woord.

*Oorgang*

So as Moses hier in ***Deut 6:1*** sê:

*“Dit is dan die gebod ...*

*wat die HERE julle God beveel het ...”*

dan moe-dit ons hier aan-ie begin van-ie jaar

net weer kragtig aangryp:

Die Woord kom van-ie HERE af.

Dit het absolute gesag in my lewe.

**2.** Maar nou praat Moses verder.

En-an oor-**ie doel** van-ie HERE Woord.

**A.** Kyk weer ***vers 1***:

*“Dit is dan die gebod ...*

*wat die HERE julle God beveel het om julle te leer ...”*

*Verduidelik*

**I[[17]](#footnote-17)** Of: *“... met die doel*

*dat ek julle moet onderrig daarin ...”*

**II[[18]](#footnote-18)** So dis-ie doel van-ie HERE se Wet.

Moses moet Israel daarin onderrig.

**III** En van ***Deut 6:4*** af doen Moses dit.

Geïnspireerd verklaar Hy-it. Hy pas-it toe.

Hy wys Israel

hoe-it prakties in hulle lewens in werk.

**B.** Maar dan-s hierdie onderrig van-ie Wet nie iets

wat net hier oos van-ie Jordaan

nou voor-ie intog in Kanaän in moet gebeur nie.

*Bewys[[19]](#footnote-19)*

**I** Neein Deut 31:10-12 en Deut 33:10

bepaal-ie HERE deur Moses dat hierdie Woord

as Moses nie meer daar is-ie deur-ie priesters gelees moes word.

**II** Esra 7:10 vertel van Esra

wat *“sy hart daarop gerig het*

*om die wet van die HERE te ondersoek ...*

*en om Israel die insettinge en verordeninge te leer.”*

**III** Neh 8:9 vertel hoe hy-it gedoen het:

*“hulle het uit die boek, uit die wet van God, duidelik voorgelees*

*en dit verklaar,*

*sodat Israel verstaan het wat voorgelees is.”*

*Opmerking*

En-an gaan-aai *“verstaan”*

daaroor-at ek verstaan

hoe-ie Woord op my en in my situasie van toepassing is.

So Esra he-die Woord gelees en-it wat hy gelees het

stukkie vir stukkie verklaar en toegepas.

Dis hoe hy Israel die Woord geleer het.

**IV** As ons na die NT toe gaan dan sien ons-it ook.

In 1Tim 4:13 sê Paulus vir Timotheus

wa-die predikant in Efese is

hoe hy op Sondae moet preek:

*“jy moet aanhou met voorlesing, vermaning en lering.”*

*Opmerking*

En dis-ie selfde as Esra se lees verklaar toepas.

*Toepassing*

**i** Ja *“Dit is dan die gebod ...*

*wat die HERE julle God beveel het om julle te leer ...”*

sê Moses in ***Deut 6:1***.

En dis wat hierdie jaar weereens

ook in hierdie plaaslike kerk moet gebeur.

Ek en-ie ouderlinge en ons as pa’s en ma’s

moe-die HERE se Woord lees verduidelik toepas.

Ons moet dit onderrig.

**ii[[20]](#footnote-20)** En ek en jy

wat hierdie Woord-onderrig ontvang?

Wel ons moe-dit aanneem

ons moe-dit indrink Ons moe-dit leer.

*Selfondersoek*

**a)** So hoeveel moeite doen ons hiermee?

*Opmerking*

Die skool het nou weer begin.

En daar gaan ‘n onderwyser aan my onderrig gee.

Ek gaan leer vir eksamen.

Ek gaan moeite doen.

En as-it by onderrig in-ie HERE se Woord kom?

Hoeveel moeite doen ons hiermee?

**b)** En hoeveel tyd spandeer ek hieraan?

Hoeveel tyd gee ek op ‘n dag

aan-ie internet en my selfoon en spotyfi en radio Kragbron

om my te onderrig?

En hoeveel tyd gee ek op ‘n dag

aan Moses en Paulus en Jesus om my te onderrig?

*Oorgang*

Maar nou en dis baie belangrik:

Hierdie onderrig van-ie Woord

is nie maar net om ons koppe vol te kry

met kop-kennis oor-ie Bybel nie.

Nee deur Moses wys-ie HERE:

Dis iets heel anders.

**3.** Hy wys ons in ***vers 1-2***

op **twee baie belangrike doele[[21]](#footnote-21)**

me-die onderrig in sy Woord.

**3.1** Kom ons kyk na die ***eerste*** een.

Kyk weer ***vers 1***:

*“Dit is dan die gebod ...*

*wat die HERE julle God beveel het*

*om julle te leer,*

***sodat*** *julle* ***dit kan doen*** *in die land ...”*

*Verduidelik[[22]](#footnote-22)*

So Moses se onderrig in-ie wet

gaan nie net oor kop-kennis nie.

Nee daai onderrig het die doel

om ons te bring by die doen van die Woord.

Dit het die doel

om ons te bring by ‘n radikaal nuwe lewe

in-lyn met hierdie Woord.

*Toepassing*

Leer sonder doen help niks!

*Bewys*

**I** Jak 1:22 – *“En word daders van die woord*

*en nie net hoorders*

*wat julleself bedrieg nie.”*

**II** Jesus – Joh 13:17 – *“As julle hierdie dinge weet,*

*salig is julle as julle dit doen.”*

**III** Jesus – Mat 7:21 – *“Nie elkeen wat vir My sê:*

*Here, Here! sal ingaan in die koninkryk van die hemele nie,*

*maar hy wat die wil doen*

*van my Vader wat in die hemele is.”*

*Voorbeeld*

Vertel van die ou by belydenis ondervraging

wat Woord ken

maar nie weet of hy hemel toe gaan nie.

Krisis: Hy het nie gedoen nie!

*Oorgang*

So hoe gaan-it gebeur?

Hoe kom ons by leer ***en*** doen uit?

Daar-s net een manier.

Ons moe-die HERE vrees

en groei in vrees vir die HERE.

**3.2** En dis Moses se ***tweede*** doel

as hy Israel in-ie wet onderrig.

**A.** Kyk ***vers 2***:

*“Dit is dan die gebod ...*

*wat die HERE julle God beveel het om julle te leer ...”*

En hier kom-aai tweede doel van ***vers 2***:

*“sodat jy die HERE jou God kan vrees ...”*

*Verduidelik*

**I** So met sy prediking van-ie wet

gaan Moses ons bring by vrees vir-ie HERE

en ui-daai vrees vir-ie HERE

gaan radikaal nuwe *“doen”* in-lyn me-die wet voortvloei.

**II[[23]](#footnote-23)** Sien-it in ***vers 2***

se *“om al sy insettinge en sy gebooie ... te hou ...”*

Daai *“om ... te hou ...”* = Heb *lishmoor*

=> ‘en dat jy voortvloeiend daaruit

die HERE se insettinge en sy gebooie onderhou.’

*Skrif-met-Skrif[[24]](#footnote-24)*

**i** Sien-it ook in Ps 119:63.

Daar lees ons van *“almal wat U vrees,*

*en ... wat u bevele onderhou.”*

Dis twee goed wat altyd saamgaan.

**ii** Spr 16:6 – *“deur die vrees van die HERE*

*wyk ‘n mens af van die kwaad.”*

**B.** En nou sê Moses in ***Deut 6:1-2***

dat *“Dit ... die gebod is ...*

*wat die HERE julle God beveel het om julle te leer ...*

*sodat jy die HERE jou God kan vrees ...”*

En daaruit voortvloeiend

radikaal nuut Woord-gefundeerd kan begin leef.

Maar wat presies is hierdie vrees vir-ie HERE?

*Verduidelik[[25]](#footnote-25)*

**I** HERE is angswekkend

*Bewys*

Heb 12:18-21 praat van gebeure by berg Sinai:

Die HERE he-daar sy grootheid majesteit

heerlikheid *kawood* heiligheid gewys

in *“‘n brandende vuur en donkerheid*

*en duisternis en storm en basuingeklank*

*en die geluid van woorde*

*waarby die hoorders gesmeek het*

*dat hulle geen woord meer sou toegevoeg word nie ...”*

*“selfs as ‘n dier die berg aanraak,*

*moet dit gestenig word*

*of met ‘n pyl neergeskiet word.”*

*“En Moses, so vreeslik was die gesig, het gesê:*

*Ek is verskrik en ek sidder.”*

**II** Maar as hierdie God daarmee saam sy liefde

sy genade sy wys

dan verander angs-vrees in ontsag-vrees.

*Bewys*

**i** Eks 14:31 – *“Ook het Israel die magtige daad gesien*

*wat die HERE aan die Egiptenaars verrig het. T*

*oe het die volk die HERE gevrees ...”*

**ii** Jes 6:1-6 – *“Heilig, heilig, heilig is die HERE van die leërskare.*

*Die hele aarde is van sy heerlikheid vol!*

*En die drumpelposte het gebewe van die geluid ...”*

*“Toe het ek gesê:*

*Wee my, ek is verlore! ...*

*want my oë het die Koning, die HERE van die leërskare, gesien!”*

Vers 7: *“Kyk, dit het jou lippe aangeraak,*

*en jou skuld is weg en jou sonde versoen.”*

*Opmerking*

Dan kom daar diep ontsag-vrees vir die HERE.

**iii** Joh 13:31 – *“Nou is die Seun van die mens verheerlik,*

*en God is in Hom verheerlik.”*

En dan sien ons dit aan die kruis.

En dan kom daar diep ontsag-vrees vir die HERE.

**iv** Daarmee saam gaan liefde (Deut 10:12)

vertroue op die HERE (Ps 40:4)

belewing van die HERE se liefde vir my (Ps 31:20)

volheid van lewe (Spr 14:27)

En dan ook gehoorsaamheid

radikaal nuwe Woord-gefundeerde lewe.

**C.** En nou sê Moses in ***Deut 6:1-2***

die prediking van-ie Woord bring-it:

*“Dit is dan die gebod ...*

*wat die HERE ... beveel het om julle te leer ...*

*sodat jy die HERE jou God kan vrees ...”*

*Verduidelik[[26]](#footnote-26)*

Maar dit sê dan ook

da-die prediking van-ie Woord God-gesentreerd moet wees.

God moet gepreek word.

Nie wat my vandag gaan laat beter voel nie.

Dit gaan net goeie self-beeld veroorsaak.

Ons het dit glad nie nodig nie.

Ons het heeltemal te veel daarvan.

Wat ons nodig het is vrees vir-ie HERE.

Wat ons nodig het is om ons self te vergeet

en aangegryp te word deur ons God.

Sy almag

Sy absolute verhewe gans andere heiligheid

Sy heerlikheid/kawood

Sy ontsaglike liefde en genade en omgee

sodat Hy vir my kruis toe gaan.

*Toepassing*

Bid hiervoor.

Prediking soos Moses preek.

Radikaal ui-die woord.

Radikaal God-gesentreerd.

Ons moet God ontmoet in die prediking.

Dis hoe prediking weereens ook hierdie jaar moet wees.

**4.** So ... **wat-sie gevolg van-it alles?**

*Opmerking*

Wel Moss praat daaroor in ***vers 2-3***.

**A.** Kyk ***vers 2***:

*“Dit is dan die gebod ...*

*wat die HERE ... beveel het om julle te leer ...*

*dat jy die HERE jou God kan vrees ...*

***en dat*** *(of met die gevolg dat[[27]](#footnote-27)) jou dae verleng kan word.”*

Kyk ***vers 3***:

*“Hoor dan, Israel, en onderhou dit sorgvuldig,*

***dat*** *dit met jou goed kan gaan*

***en dat*** *julle baie kan vermenigvuldig ...*

*(in) ‘n land wat oorloop van melk en heuning.”*

*Verduidelik[[28]](#footnote-28)*

So sien julle?

Gevolg van Moses se Wet-onderrig => vrees vir die HERE

Gevolg daarvan => radikaal Woord-gefundeerde lewe

Gevolg daarvan => lang goeie lewe goed-gaan

baie kan word leef in die land van melk en heuning.

*Opmerking*

Ons gaan nie tyd hê

om in detail op hierdie gevolge in te gaan nie.

Dis net wonderlik!!

**I** Dae verleng word

=> ewige lewe in verhouding me-die HERE.

**II** Baie word

=> Gen 1:28 => wêreld vol mense

wat God uitbeeld en God verheerlik.

**III** Land van melk en heuning

=> Taal wat Israel terug vat na Gen 1-2

=> Tuin-Tempel.

**B.** Maar nou is hier iets

waarop ons regtig moet diep ingaan.

En dis dat vrees vir die HERE

en ‘n radikaal nuwe lewe

wat daaruit voortvloei

die ‘grense’ is waarbinne jy goeie vol lewe

in verhouding met die HERE beleef.[[29]](#footnote-29)

*Bewys*

Kyk weer na ***vers 2-3***:

*“Dit is dan die gebod ... wat die HERE ... beveel het*

*om julle te leer ...*

*sodat jy die HERE jou God kan vrees ...*

***en dat*** *(met die gevolg dat[[30]](#footnote-30)) jou dae verleng kan word.”*

*“Hoor dan, Israel, en onderhou dit sorgvuldig,*

***dat*** *dit met jou goed kan gaan*

***en dat*** *julle baie kan vermenigvuldig ...*

*(in) ‘n land wat oorloop van melk en heuning.”*

*Verduidelik*

Gaan altyd saam.

Gebeur daar binne. Daar buite is dood.

*Bewys*

**I** Deut 4:25-26 – *“As ... julle ... doen*

*wat verkeerd is in die oë van die HERE jou God*

*om Hom te terg,*

*dan neem ek vandag die hemel en die aarde*

*as getuies teen julle*

*dat julle sekerlik gou uit die land sal vergaan ...*

*julle sal die dae daarin nie verleng nie,*

*maar sekerlik verdelg word.”*

**II** Ook NT 1Kor 6:10 – *“Moenie dwaal nie!*

*Geen hoereerders of afgodedienaars*

*of egbrekers of wellustelinge*

*of sodomiete of diewe of gierigaards*

*of dronkaards of kwaadsprekers*

*of rowers*

*sal die koninkryk van God beërwe nie.”*

**II** 1Joh 2:4 – *“Hy wat sê: Ek ken Hom,*

*en sy gebooie nie bewaar nie,*

*is ‘n leuenaar en in hom is die waarheid nie.”*

Maar binne die grense van vrees vir die HERE

beleef jy die goeie vol lewe

van verhouding me-die HERE.

*Bewys*

**I** Ons sien-it hier in ***Deut 6:2-3***.

**II** Jesus sê dit ook:

*“As julle my gebooie bewaar,*

*sal julle in my liefde bly ...”* (Joh 15:10).

*Toepassing*

Daarom ook dat Moses in ***vers 3***

so ernstige en met liefde oproep uitnodig:

*“Hoor dan, Israel, en onderhou dit sorgvuldig ...”*

Dis die uiters belangrike doel van Moses se ***Deut***-preek.

Volk moet dit weet.

Sonder aanneem van Woord en prediking

sonder vrees vir-ie HERE

sonder radikaal Woord-gefundeerde lewe

geen belewing van ware goeie lewe by die HERE nie.

Hierdie uiters belangrike doel van ***Deut***-preek

kom praat ook vanoggend met ons.

Dis so belangrik.

Dit moet in hierdie jaar in-ie prediking uitkom.

Geen valse sekerheid moet gepreek word nie.

Sonder radikaal nuwe lewe bedrieg jy jouself

as jy dink jy is in verhouding met die HERE.

Dit moet aan mekaar

vanuit die Woord gepreek word.

**Slot**

**A**. Daar is nog iets

wat ek aanmekaar moet preek.

Moses het dit ook gedoen.

Ons kan nie.[[31]](#footnote-31)

*Bewys*

Deut 5:29 => Die HERE se smagting:

*“Ag, as hulle maar so ‘n hart gehad het*

*om My te vrees en al my gebooie altyd te onderhou ...”*

Deut 10:16 – *“Besny dan die voorhuid van julle hart*

*en verhard julle nek nie verder nie.”*

Die geskiedenis van Rigters-2Konings wys hulle het nie.

*Toepassing*

Dis my en jou krisis ook!

Rom 8:7 – *“wat die vlees bedink, vyandskap teen God is;*

*want dit onderwerp hom nie aan die wet van God nie,*

*want dit kan ook nie.”*

Dit bring krisis.

Leë lewe. Niks vreugde. Geen doel.

Geen sin. Dood. Hel.

Nes Moses se prediking

moet die prediking in hierdie plaaslike kerk dit wys.

Ons krisis.

**B.** Maar nou

as jy op hierdie punt net jou diep krisis besef.

Besef dat ek dan net nooit die goeie lewe by God

en in verhouding met God sal kan beleef nie

as jy dit regtig besef weet dan:

ons HERE uit genade alleen in jou kom werk

deur sy Gees met sy Woord

om jou hart te verander om die HERE te begin vrees.

Eers met angs vrees.

Want jy besef ons leef onder die HERE se oordeel.

Maar dan kom daar ook ontsag-vrees.

*Verduidelik*

Want deur sy Gees

laat die HERE jou Moses se prediking in Deut 30:6 sien:

*“En die HERE jou God sal jou hart besny ...”*

Die HERE laat jou sy genade sien.

Hy laat jou sy liefde sien.

Hy laat jou sien

dat Hy kom doen uit genade alleen

wat jy nie kan doen nie.

En dan bring die HERE my deur sy Gees

en sy Woord in Kol 2:11 daarby

om Jesus aan die kruis te sien.

Want dis daar so leer Paulus ons in Kol 2:11

dat God in en deur Jesus alles doen

wat nodig is om ons verdorwe harte

sonder vrees vir die HERE te verander.

En dan kom daar by my ontsag vrees vir die HERE.

Ek sê: Ek soek hierdie God.

Ek soek Jesus.

En ek gaan na Hom toe.

En by Hom kry ek vergifnis

en ‘n nuwe hart vol vrees vir die HERE

en ‘n nuwe Woord-gefundeerde lewe

sodat ek binne die grense van vrees vir die HERE

en ‘n radikaal nuwe lewe in lyn met die Woord

die goeie wat die HERE vir my gee kan beleef.

Geliefdes in ***Deut 6:3*** roep Moses ons op:

*“Hoor dan, Israel, en onderhou dit sorgvuldig,*

*dat dit met jou goed kan gaan ...*

*(in) ‘n land wat oorloop van melk en heuning. ”*

Jesus ons laaste en Hoogste Profeet roep ons ook op.

Hy roep ons op om na Hom toe te kom

en in Hom die ware en goeie lewe

uiteindelik op die nuwe aarde te hê.

Kom ons luister Kom ons doen Kom ons gaan.

**Amen.**

**Antwoorddiens**

***Gebed***

***Barmhartigheidsdiens***

***Slotsang***  Ps 86: 6

**Wegstuurseën.**

Ontvang nou die seën van die HERE en gaan in vrede.

**“Die genade van die Here Jesus Christus**

**en die liefde van God**

**en die gemeenskap van die Heilige Gees sy met julle almal!**

**Amen.**

1. Vgl Reformation study Bible bl 243-245; Reformation Heratige study Bible, bl 252; Verklarende Bybel bl 196; Currid se Deut komm bl 53; Fernando se Deut komm bl 24; Hill & Walton, A survey of the Old Testament, bl 134. [↑](#footnote-ref-1)
2. Deut. 6:3 [↑](#footnote-ref-2)
3. Eks 3:8 [↑](#footnote-ref-3)
4. Deut 6:10 [↑](#footnote-ref-4)
5. Vgl Fernando se Deut komm bl 24 [↑](#footnote-ref-5)
6. Vgl Hill & Walton, A Survey of the Old Testament, bl 135; Waltke, An Old Testament Theology, bl 499; Craigie se Deut komm bl 168; Currid se Deut komm bl 17-18, 142; Verklarende Bybel bl 200. [↑](#footnote-ref-6)
7. Vgl Hill & Walton, A Survey of the Old Testament, bl 134-135 [↑](#footnote-ref-7)
8. Vgl Reformation study Bible bl 243-245; Reformation Heratige study Bible, bl 252; Currid se Deut komm bl 53; Fernando se Deut komm bl 24; Hill & Walton, A survey of the Old Testament, bl 134. [↑](#footnote-ref-8)
9. Vgl Verklarende Bybel bl 196; Reformation Study Bible bl 243; Hill & Walton, A Survey of the Old Testament, bl 134-135; Brown se Deut komm bl 61. [↑](#footnote-ref-9)
10. Vgl Verklarende Bybel bl 200; Hill & Walton, A Survey of the Old Testament, bl 136; Currid se Deut komm bl 17-18 [↑](#footnote-ref-10)
11. מצוה word hier gebruik om te praat van die boek Deuteronomium in sy geheel (NIDOTTE vol 2 bl 1070). משׁפטים word hier gebruik om te praat van die boek Deuteronomium in sy geheel (NIDOTTE vol 2 bl 1143). החקים והמשׁפטים is ‘n hendiadis – die beskrywing van ‘n enkelvoudige idee/saak deur twee woorde – verordineerde insettinge. Hierdie frase sê vir ons dat die HERE se bevel of sy wet (המצוה) bestaan uit insettinge (duidelik gekommunikeerde voorkrifte) en regs-besluite (regulasies) (החקים והמשׁפטים) (NIDOTTE vol 4 bl 842; K&D se Deut komm bl 322; Merrill, E.H., 1994. Deuteronomy, Nashville: Broadman & Holman Publishers; Spence-Jones, H.D.M. ed., 1909. Deuteronomy, London; New York: Funk & Wagnalls Company; Verklarende Bybel, bl 200; Currid se Deut komm bl 142; Fernando se Deut komm bl 255). [↑](#footnote-ref-11)
12. Vgl Holladay bl 304; NIDOTTE vol 3 bl 777 [↑](#footnote-ref-12)
13. Vgl Nederlandse Geoofsbelydenis art 3 [↑](#footnote-ref-13)
14. Vgl Nederlandse Geloofsbelydenis art 5&7 [↑](#footnote-ref-14)
15. Vgl Nederlandse Geloofsbelydenis art 7 [↑](#footnote-ref-15)
16. Vgl Nederlandse Geloofsbelydenis art 5,7,32; Heidelbergse Kategismus Sondag 33 v/a 91; Fernando se Deut komm bl 256. [↑](#footnote-ref-16)
17. Vgl NIDOTTE vol 2 bl 802; Verklarende Bybel bl 200; Currid se Deut komm bl 142 [↑](#footnote-ref-17)
18. Met die ל + infin ללמד konstruk lei Moses die doel in vir waarom die HERE המצוה החקים והמשׁפטים beveel het. Dit is dat dit onderrig moet word aan Israel (BHNG bl 118; NIDOTTE vol 2 bl 802; Currid se Deut komm bl 142). [↑](#footnote-ref-18)
19. Vgl Nehemia 8,1-12.docx by Daspoort preke. [↑](#footnote-ref-19)
20. Vgl NIDOTTE vol 2 bl 801; Deut 5:1; Ps 119:7, 71-73; Jes 29:24 [↑](#footnote-ref-20)
21. Met die ל + infin לעשׂות konstruk lei Moses die eerste doel in vir waarom hy die HERE se המצוה החקים והמשׁפטים aan hulle leer. Dit is sodat hulle nuut kan leef daarmee in die beloofde land (vers 1d-e) (BHNG bl 118; NIDOTTE vol 2 bl 801; Currid se Deut komm bl 142; Fernando se Deut komm bl 116, 255).

    Met למען lei Moses die tweede (dieper) doel in vir waarom hy die HERE se המצוה החקים והמשׁפטים aan Israel leer. Dis is sodat ons die HERE sal vrees (BHNG bl. 249; Craigie se Deut. Komm. bl. 168; Currid se Deut. Komm. bl. 143; K&D se Deut. Komm. bl. 322; Fernando se Deut. Komm. bl. 250; Bybel met verk. Aantekeninge vol 1 bl. 377; TWOT vol 1 bl. 400; NIDOTTE vol 2 bl. 530). [↑](#footnote-ref-21)
22. Vgl NIDOTTE vol 2 bl 801; Currid se Deut komm bl 142; Fernando se Deut komm bl 116, 258 [↑](#footnote-ref-22)
23. Met ל + infin konstruk לשׁמר lei Moses die wyse waarop vrees vir die HERE in ons lewens sigbaar word in. Vrees vir die HERE word sigbaar in ‘n nuwe lewe van nougesette let op en doen van כל־חקתיו ומצותיו (NIDOTTE vol 2 bl 530; K&D se Deut komm bl 322; Craigie se Deut komm bl 168; Fernando se Deut komm bl 256). [↑](#footnote-ref-23)
24. Vgl TWOT vol 1 bl 400-401; NIDOTTE vol 2 bl 530 [↑](#footnote-ref-24)
25. Vgl TWOT vol 1 bl 400-401; NIDOTTE vol 2 bl 529-530, vol 4 bl 176; Welch, When people are big and God is smal, bl 97-98, 101-134; Waltke, A Theology of the Old Testament, bl 483; Fernando se Deut komm bl 249. [↑](#footnote-ref-25)
26. Vgl Welch, When people are big and God is small, bl 101-134 [↑](#footnote-ref-26)
27. Met ולמען lei Moses die wonderlike gevolg is van ‘n nuwe lewe van vrees vir die HERE wat sigbaar word in nougesette let op en doen van כל־חקתיו ומצותיו. Dis ‘n lang goeie lewe in verhouding met die HERE (Craigie se Deut komm bl 168; NIDOTTE vol 2 bl 530). The reason for this announcement of the Law was that the people might fear the Lord, so as to keep all that he enjoined, they and their children, from generation to generation, and that they might thereby continue long in life (Spence-Jones, H.D.M. ed., 1909. Deuteronomy, London; New York: Funk & Wagnalls Company). [↑](#footnote-ref-27)
28. Vgl Waltke, A Theology of the Old Testament, bl 512, 534-535, 541-542; Beale, A New Testament Biblical Theology – Unfolding the Old Testament in the New, bl 751-752, 754-757, 759-761, 763-764; Beale, The Temple and the Churche’s mission, bl 93-94, 175-176, 121, 264, 266-267 [↑](#footnote-ref-28)
29. Vgl NIDOTTE vol 1 bl 272; Waltke, A Theology of the Old Testament, bl 500, 510-511; Carson, The difucult doctrine of the love of God, bl 21-22 [↑](#footnote-ref-29)
30. [↑](#footnote-ref-30)
31. Vgl Heidelbergse Kategismus, Sondag 2-3 [↑](#footnote-ref-31)